Det blå Hotel er navnet på et nyt teaterstykke, der fra den 2.-23. Maj spilles i Jomfru Ane Teatret. Teaterstykket er båret af musik og sang, med tekster af Michael Vesterskov. Instruktøren er Marianne Mortensen, der selv er skuespiller, men nu også instruktør. Det Blå Hotel er Marianne Mortensens første gang i instruktørstolen. Det blå Hotel er historien om fem vidt forskellige personer, der skildrer det moderne menneskes rejse gennem livet. Her er blandt andet en klovn med til at sætte gang i tilværelsen på hotellet. - Jeg tror publikum vil kunne se sig selv i en af historiens personer, siger instruktør Marianne Mortensen. Stykket præsentere publikum for mange tanker og historier, der skal give anledning til at man selv tænker over livets store spørgsmål. - Jeg håber publikum vil få en oplevelse med herfra, hvor de får nogle tanker sat i gang, slutter Marianne Mortensen.

Opsummering:
Fra den 2. Maj ligger Jomfru Ane Teatret i Aalborg rammerne om en ny forestilling, der hedder Det blå Hotel. Bag forestillingen står Marianne Mortensen og Michael Vesterskov, der begge er fra Nordjylland.